stanford-oval/wikipedia huggingface dataset:
คาเรน อูห์เลนเบ็ค

| Karen Uhlenbeck |
| --- | --- |
Uhlenbeck in 1982
เกิด: Karen Keskulla  (1942-08-24) 24 สิงหาคม ค.ศ. 1942 (82 ปี) Cleveland, Ohio, U.S.
การศึกษา: University of Michigan, Ann Arbor (BA) New York University Brandeis University (MA, PhD)
มีชื่อเสียงจาก: Calculus of variations Geometric analysis Minimal surfaces Yang-Mills theory
คู่สมรส: Olke C. Uhlenbeck
รางวัล: MacArthur Fellowship Noether Lecturer (1988) National Medal of Science (2000) Leroy P. Steele Prize (2007) Abel Prize (2019)
อาชีพทางวิทยาศาสตร์
สาขา: Mathematics
สถาบันที่ทำงาน: University of Texas, Austin University of Chicago University of Illinois, Chicago University of Illinois, Urbana-Champaign
อาจารย์ที่ปรึกษาในระดับปริญญาเอก: Richard Palais
มีอิทธิพลต่อ: Shing-Tung Yau
 
คาเรน เคสคุลลา อูห์เลนเบ็ค (อังกฤษ: Karen Keskulla Uhlenbeck) เป็นนักคณิตศาสตร์ชาวอเมริกันและเป็นศาสตราจารย์กิตติคุณที่มหาวิทยาลัยเท็กซัส ออสติน
อูห์เลนเบ็คได้รับรางวัลอาเบลด้านคณิตศาสตร์เมื่อเดือนมีนาคม ค.ศ. 2019 ซึ่งเป็นผู้หญิงคนแรกที่ได้รับรางวัลนี้
คาบ (ตารางธาตุ)

ในตารางธาตุนั้น ธาตุต่างๆ จะถูกจัดเรียงให้อยู่ในรูปแบบเชิงตารางอันประกอบด้วยแถวและคอลัมน์ เราเรียกแถวหนึ่งๆ ในตารางธาตุเรียกว่าคาบ (อังกฤษ: period) และเรียกคอลัมน์หนึ่งๆ ในตารางธาตุว่าหมู่ (อังกฤษ: group) การจัดเรียงธาตุในเชิงตารางนี้ทำให้ธาตุที่มีคุณสมบัติทางเคมีใกล้เคียงกันถูกจัดไว้ในหมู่เดียวกัน ธาตุที่อยู่ในคาบเดียวกันจะมีจำนวนชั้นของอิเล็กตรอน (electron shell) เท่ากัน โดยจำนวนของอิเล็กตรอนและโปรตอนของธาตุในคาบเดียวกันนี้จะเพิ่มขึ้นทีละหนึ่ง พร้อมทั้งความเป็นโลหะที่ลดลงจากธาตุหมู่ทางด้านซ้ายมือไปยังขวามือของตารางธาตุ ในขณะที่อิเล็กตรอนจะถูกจัดเรียงในชั้นใหม่เมื่อชั้นเดิมถูกจัดเรียงจนเต็ม หรือก็คือเริ่มคาบใหม่ในตารางธาตุ การจัดเรียงเช่นนี้ทำให้เกิดการวนซ้ำของธาตุที่มีคุณสมบัติทางเคมีที่ใกล้เคียงกันเมื่อเพิ่มเลขอะตอม ยกตัวอย่างเช่น โลหะแอลคาไล ถูกจัดเรียงอยู่ในหมู่ 1 และมีคุณสมบัติทางเคมีที่คล้ายกัน เช่น ความไวต่อปฏิกิริยาเคมี หรือ มีแนวโน้มในการสูญเสียอิเล็กตรอน 1 ตัวเมื่อทำปฏิกิริยากับธาตุอื่นเพื่อที่จะจัดเรียงอิเล็กตรอนให้มีลักษณะเหมือนการจัดเรียงอิเล็กตรอนของแก๊สเฉื่อย ปัจจุบันตารางธาตุจัดเรียงธาตุไว้ทั้งสิ้น 118 ธาตุ
กลศาสตร์ควอนตัมสมัยใหม่อธิบายการวนซ้ำของคุณสมบัติเคมีของธาตุเหล่านี้โดยใช้ชั้นของอิเล็กตรอน อิเล็กตรอนจะถูกเติมในชั้นอิเล็กตรอนตามลำดับที่แสดงในแผนภาพด้านขวาตามเลขอะตอมที่เพิ่มขึ้น การเพิ่มอิเล็กตรอนภายในชั้นเทียบได้กับคาบในตารางธาตุ
ใน s-block และ p-block ของตารางธาตุ ธาตุในคาบเดียวกันไม่แสดงแนวโน้มหรือความคล้ายคลึงในคุณสมบัติเคมี (แนวโน้มของธาตุภายในหมู่เดียวกันชัดเจนกว่า) อย่างไรก็ดี ใน d-block แนวโน้มคุณสมบัติของธาตุภายในคาบเดียวกันเพิ่มความเด่นชัดมากขึ้น และยิ่งเห็นชัดเจนในกลุ่มธาตุใน f-block (โดยเฉพาะกลุ่มของแลนทาไนด์)
คาบในตารางธาตุ

ธาตุจะไม่เสถียรเมื่อมีมวลสูงมากๆ ทำให้ธาตุที่มีเลขอะตอมสูงจะมีโอกาสพบในธรรมชาติได้น้อย ธาตุใน 7 คาบแรกของตารางธาตุสามารถพบได้ในธรรมชาติ อย่างไรก็ดีมีแนวโน้มที่นักเคมีจะสามารถสังเคราะห์ธาตุที่มีเลขอะตอมสูงเกินคาบที่ 7 ธาตุสังเคราะห์เหล่านี้จะถูกจัดเรียงในคาบที่ 8 ในตารางธาตุขยายหากมีการสังเคราะห์ได้จริง
คาบในตารางธาตุ > สมบัติทางเคมีของธาตุคาบที่ 1

| หมู่ | 1/17 | 18 |
| --- | --- | --- |
| # ธาตุ | 1 H | 2 He |
ธาตุในคาบแรกมีธาตุน้อยกว่าธาตุในคาบอื่นๆ เนื่องด้วยมีไฮโดรเจนและฮีเลียมเท่านั้นที่อยู่ในคาบแรก ก่อนหน้านี้พวกมันไม่ได้อยู่ในกฎออกเตต ในทางเคมี ฮีเลียมเป็นแก๊สมีสกุล ดังนั้นมันจึงถูกจัดให้อยู่ในหมู่ที่ 18 ถึงอย่างนั้น ในส่วนของโครงสร้างนิวเคลียร์ของมัน จะจัดมันให้อยู่ในบล็อก-s และบางครั้งที่ฮีเลียมจะถูกจัดอยู่ในธาตุหมู่ 2 ส่วนไฮโดรเจนสามารถเสียและได้รับอิเล็กตรอนเท่าๆกัน มันจึงสามารถอยู่ในหมู่ที่ 1 หรือ หมู่ที่ 17 ก็ได้
คาบในตารางธาตุ > สมบัติทางเคมีของธาตุคาบที่ 2

| หมู่ | 1 | 2 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- |
| # ธาตุ | 3 Li | 4 Be | 5 B | 6 C | 7 N | 8 O | 9 F | 10 Ne |
คาบในตารางธาตุ > สมบัติทางเคมีของธาตุคาบที่ 3

| หมู่ | 1 | 2 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- |
| # ธาตุ | 11 Na | 12 Mg | 13 Al | 14 Si | 15 P | 16 S | 17 Cl | 18 Ar |
คาบในตารางธาตุ > สมบัติทางเคมีของธาตุคาบที่ 4

| หมู่ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| # ธาตุ | 19 K | 20 Ca | 21 Sc | 22 Ti | 23 V | 24 Cr | 25 Mn | 26 Fe | 27 Co | 28 Ni | 29 Cu | 30 Zn | 31 Ga | 32 Ge | 33 As | 34 Se | 35 Br | 36 Kr |
คาบในตารางธาตุ > สมบัติทางเคมีของธาตุคาบที่ 5

| หมู่ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| # ธาตุ | 37 Rb | 38 Sr | 39 Y | 40 Zr | 41 Nb | 42 Mo | 43 Tc | 44 Ru | 45 Rh | 46 Pd | 47 Ag | 48 Cd | 49 In | 50 Sn | 51 Sb | 52 Te | 53 I | 54 Xe |
คาบในตารางธาตุ > สมบัติทางเคมีของธาตุคาบที่ 6

| หมู่ | 1 | 2 | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 3 (แลนทาไนด์) | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| # ธาตุ | 55 Cs | 56 Ba | 57 La | 58 Ce | 59 Pr | 60 Nd | 61 Pm | 62 Sm | 63 Eu | 64 Gd | 65 Tb | 66 Dy | 67 Ho | 68 Er | 69 Tm | 70 Yb | 71 Lu | 72 Hf | 73 Ta | 74 W | 75 Re | 76 Os | 77 Ir | 78 Pt | 79 Au | 80 Hg | 81 Tl | 82 Pb | 83 Bi | 84 Po | 85 At | 86 Rn |
คาบในตารางธาตุ > สมบัติทางเคมีของธาตุคาบที่ 7

| หมู่ | 1 | 2 | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 3 (แอกทิไนด์) | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| # ธาตุ | 87  Fr  | 88 Ra | 89 Ac | 90 Th | 91 Pa | 92 U | 93 Np | 94 Pu | 95 Am | 96 Cm | 97 Bk | 98 Cf | 99 Es | 100 Fm | 101 Md | 102 No | 103 Lr | 104 Rf | 105 Db | 106 Sg | 107 Bh | 108 Hs | 109 Mt | 110 Ds | 111 Rg | 112 Cn | 113 Nh | 114 Fl | 115 Mc | 116 Lv | 117 Ts | 118 Og |
คาร์โก (ภาพยนตร์ พ.ศ. 2560)

| คาร์โก |
| --- | --- |
ใบปิดภาพยนตร์
กำกับ: เบน ฮาวลิง โยแลนดา แรมคี
เขียนบท: โยแลนดา แรมคี
สร้างจาก: คาร์โก
อำนวยการสร้าง: รัสเซลล์ แอ็กเคอร์แมน คริสตินา ซีย์ตัน ซาแมนทา เจนนิงส์ มาร์ก แพตเตอร์สัน
นักแสดงนำ: มาร์ติน ฟรีแมน แอนโทนี เฮส์ แคเรน พิสโตริอุส
กำกับภาพ: จอฟฟรีย์ ซิมป์สัน
ตัดต่อ: แดนี คูเปอร์ ชอน ลาฮิฟฟ์
บริษัทผู้สร้าง: อัมเบรลลาเอนเตอร์เทนเมนต์  อัดดิกทิฟพิกเจอส์  คอสเวย์ฟิมส์ เฮดเกียร์ฟิมส์  
ผู้จัดจำหน่าย: เน็ตฟลิกซ์
วันฉาย: 6 ตุลาคม 2560 (เทศกาลภาพยนตร์แอดิเลด) 18 พฤษภาคม 2561 (ทั่วโลก)
ความยาว: 105 นาที
ประเทศ: ออสเตรเลีย
ภาษา: ภาษาอังกฤษ
คาร์โก (อังกฤษ: Cargo) เป็นภาพยนตร์แนวระทึกขวัญหลังโลกล่มสลายจากประเทศออสเตรเลีย กำกับโดยโยแลนดา แรมคี และเบน ฮาวลิง เขียนบทโดยแรมคี โดยดัดแปลงเนื้อหาจากภาพยนตร์สั้นในชื่อเดียวกันของทั้งสอง ภาพยนตร์เรื่องนี้นำแสดงโดยมาร์ติน ฟรีแมน, แอนโทนี เฮส์ และแคเรน พิสโตริอัส ออกฉายครั้งแรกในเทศกาลภาพยนตร์แอดิเลด ออสเตรเลีย เมื่อวันที่ 6 ตุลาคม 2560 และออกอากาศทั่วโลกทางเน็ตฟลิกซ์ตั้งแต่วันที่ 18 พฤษภาคม 2561
โครงเรื่อง

แอนดีและเคย์ซ่อนตัวอยู่บนเรือบ้านกับโรซี ลูกสาววัย 1 ขวบ เพื่อหนีไวรัสซอมบีที่กำลังแพร่ระบาดอย่างรุนแรง ชีวิตบนเรือของพวกเขาสิ้นสุดลงเมื่อเคย์ถูกโจมตีและเสียชีวิต ส่วนแอนดีก็ติดเชื้อซอมบีในที่สุด เขาเหลือเวลาเพียง 48 ชั่วโมงก่อนที่จะกลายเป็นสิ่งที่พวกเขาพยายามหลบเลี่ยงมานาน แอนดีจึงต้องเสี่ยงเดินทางหาผู้ปกครองคนใหม่ให้ลูกสาวของเขา ชนพื้นเมืองดั้งเดิมที่เจริญรุ่งเรืองกลุ่มหนึ่งเป็นโอกาสรอดที่ดีที่สุดของโรซี แต่ด้วยทัศนคติไร้ความเมตตาต่อผู้ติดเชื้อ ชนพื้นเมืองกลุ่มนี้จึงอาจเป็นภัยต่อเขาและลูกสาวเช่นกัน ทูมี เด็กหญิงชาวพื้นเมืองดั้งเดิมกลายเป็นโอกาสเดียวของแอนดีในการเข้าถึงชุมชนอันศักดิ์สิทธิ์นี้ได้อย่างปลอดภัย แต่โชคไม่ดีที่เด็กหญิงยังไม่ต้องการกลับไปยังชุมชนของเธอ เพราะเธอก็กำลังหาวิธีรักษาพ่อที่ติดเชื้อด้วยการพาวิญญาณกลับคืนสู่ร่าง แอนดีและทูมีต่างแสวงหาความรอดในแบบของตนเอง แต่พวกเขาต้องร่วมมือกันหากต้องการที่จะบรรลุเป้าหมายนั้น
นักแสดง

มาร์ติน ฟรีแมน รับบท แอนดี
แอนโทนี เฮส์ รับบท วิก
แคเรน พิสโตริอุส รับบท ลอร์เรน
เดวิด กุลปีลี รับบท ดากู
ซูซี พอร์เตอร์ รับบท เคย์
คริส แมกเควด รับบท เอตตา
บรูซ อาร์. คาร์เตอร์ รับบท วิลลี
นาแทชา แวงกานีน รับบท โจซี
ซิโมน แลนเดอส์ รับบท ทูมี
แหล่งข้อมูลอื่น

คาร์โก ที่อินเทอร์เน็ตมูวีเดตาเบส
คาเมรอน วาน เดอ บะระห์

คาเมรอน วาน เดอ บะระห์ (อังกฤษ: Cameron van der Burgh, 25 พฤษภาคม ค.ศ. 1988 — ) เป็นนักว่ายน้ำชาวแอฟริกาใต้ เขาเป็นเจ้าของสถิติโลกในประเภท กบ 50 เมตร และ กบ 100 เมตร
เขาได้รับรางวัลเหรียญทองในประเภทกบ 100 เมตร ในการแข่งขันกีฬาโอลิมปิกฤดูร้อน 2012 และได้บันทึกสถิติโลกใหม่ด้วยเวลา 58.46 วินาที
แหล่งข้อมูลอื่น

BEST sports – Profile
คำนำ

คำนำของบทกวี มิลตัน โดยวิลเลียม เบลก
คำนำ (อังกฤษ: preface หรือ proem) เป็นบทนำหนังสือหรืองานวรรณกรรมต่าง ๆ ที่เขียนโดยผู้เขียนงาน หากเป็นเรียงความเบื้องต้นที่เขียนโดยบุคคลอื่นเรียกว่า คำนิยม ซึ่งจะอยู่หน้าก่อนหน้าคำนำของผู้แต่ง คำนำมักจะลงท้ายด้วยคำกล่าวขอบคุณผู้ที่ช่วยเหลือในงานวรรณกรรม
คำนำมักมีเนื้อหาเรื่องราวกล่าวถึงที่มาของหนังสือหรือแนวคิดของหนังสือเล่มนี้ได้รับการพัฒนาอย่างไร อาจตามด้วยการขอบคุณผู้ที่มีส่วนร่วมช่วยเหลือผู้แต่ง
คำนำมักจะมีการเซ็นชื่อกำกับ (และวันที่และสถานที่ที่เขียนมักจะตามหลังลายเซ็นเรียงพิมพ์) ส่วนคำนิยมของบุคคลอื่นจะต้องลงนามเสมอ
คาเรน กิลแลน

| คาเรน กิลแลน |
| --- | --- |
กิลแลนใน ค.ศ. 2023
เกิด: คาเรน เชียรา กิลแลน  (1987-11-28) 28 พฤศจิกายน ค.ศ. 1987 (36 ปี) อินเวอร์เนสส์ ประเทศสกอตแลนด์
ศิษย์เก่า: Italia Conti Academy of Theatre Arts
อาชีพ: นักแสดง ผู้กำกับภาพยนตร์ ผู้เขียนบท
ปีปฏิบัติงาน: ค.ศ. 2006–ปัจจุบัน
คู่สมรส: นิก โคเชอร์ (สมรส 2022)
ญาติ: เคทลิน แบล็กวูด (ลูกพี่ลูกน้อง)
ลายมือชื่อ

คาเรน กิลแลน (อังกฤษ: Karen Gillan หรือชื่อเต็มว่า Karen Sheila Kaz Gillan) เกิดเมื่อวันที่ 27 พฤศจิกายน ค.ศ. 1987 เป็นนักแสดงชาวอังกฤษเชื้อสายสก็อตแลนด์ เธอมีชื่อเล่นว่าแคซ
นอกจากเป็นที่รู้จักในภาพยนตร์เรื่อง การ์เดียนส์ออฟเดอะกาแล็กซี่ ในบทเนบิวลา, นางเอกคู่ใจดอกเตอร์ฮู และจูแมนจี้ เกมดูดโลกบุกป่ามหัศจรรย์นั้น เธอเคยมีอาชีพเป็นนางแบบพ่วงมาด้วย 
เธอสนใจด้านการแสดงตั้งแต่อายุยังน้อย และเคยเข้าร่วมคณะละครเยาวชนท้องถิ่นหลายกลุ่มและได้มีส่วนร่วมในการแสดงละครเวทีหลายเรื่องที่ชาร์ลส์ตัน อคาเดมี 
และย้ายไปลอนดอนเพื่อศึกษาด้านการแสดงที่อิตาเลีย คอนติ อคาเดมี ออฟ เธียเตอร์ อาร์ตส์ด้วย 
ล่าสุดเธอกำลังถูกพิจารณาในหนังเรื่อง Pirates of the Caribbean ฉบับยกเครื่องใหม่ โดยมีแววว่าจะรับบทเป็นเรดด์ โจรสลัดที่มีตัวตนอยู่จริงในโลกดิสนีย์
คาเรน พิตต์แมน

| คาเรน พิตต์แมน |
| --- | --- |
เกิด: รัฐมิสซิสซิปปี, สหรัฐ
การศึกษา: มหาวิทยาลัยนอร์ทเวสเทิร์น (BA) มหาวิทยาลัยนิวยอร์ก (MFA)
อาชีพ: นักแสดง
ปีปฏิบัติงาน: 2009–ปัจจุบัน
คาเรน พิตต์แมน (อังกฤษ: Karen Pittman) เป็นนักแสดงหญิงชาวอเมริกัน พิตต์แมนเกิดในรัฐมิสซิสซิปปีและเติบโตในแนชวิลล์ รัฐเทนเนสซี พิตต์แมนได้รับปริญญาศิลปศาสตรบัณฑิตสาขาเสียงและโอเปร่าที่มหาวิทยาลัยนอร์ทเวสเทิร์นและปริญญาโทสาขาวิจิตรศิลป์จากหลักสูตรการแสดงบัณฑิตของ NYU's พิตต์แมนรับบท Jory ในภาพยนตร์เรื่อง ดิสเกรซด์ ของ ลินคอล์น เซนเตอร์ ในปี ค.ศ. 2012 และได้แสดงในภาพยนตร์เรื่อง ดิอเมริกันส์ ของ เอฟเอ็กซ์เน็ตเวิร์ค และลู้ก เคจของเน็ตฟลิกซ์แสดงเป็น ลิซ่า และ สารวัตรพริสซิลลา ริดลีย์ ตามลำดับ
คามอฟ Ka-27

เฮลิคอปเตอร์กองทัพเรือ
| Ka-27 |
| --- | --- |

Ka-27 ของกองทัพเรือรัสเซียที่บินโดยยูเอสเอส เวลลากัลฟ์ เหนืออ่าวเอเดน
หน้าที่: เฮลิคอปเตอร์การสงครามปราบเรือดำน้ำ
ประเทศผู้ผลิต: สหภาพโซเวียต / รัสเซีย
ผู้ผลิต: คามอฟ
เที่ยวบินแรก: 24 ธันวาคม ค.ศ. 1973
เริ่มใช้: ค.ศ. 1982
สถานะ: อยู่ในการให้บริการ
ผู้ใช้หลัก: กองทัพเรือโซเวียต (ตามประวัติศาสตร์) กองทัพเรือรัสเซีย กองทัพเรือยูเครน กองทัพเรืออินเดีย
การผลิต: ค.ศ. 1981–ปัจจุบัน
พัฒนาจาก: คามอฟ Ka-25
รุ่น: คามอฟ Ka-31
คามอฟ Ka-27 (อังกฤษ: Kamov Ka-27; องค์การเนโตกำหนดสัญลักษณ์ 'เฮลิกซ์' (Helix)) เป็นเฮลิคอปเตอร์ทางการทหารที่พัฒนาขึ้นสำหรับกองทัพเรือโซเวียต และปัจจุบันอยู่ในการให้บริการในประเทศต่าง ๆ รวมถึงรัสเซีย, ยูเครน, เวียดนาม, จีน, เกาหลีใต้ และอินเดีย ทั้งนี้ มีรุ่นต่าง ๆ ได้แก่ เฮลิคอปเตอร์ลำเลียงจู่โจม Ka-29, รุ่นส่งออก Ka-28 ที่ลดระดับ และ Ka-32 สำหรับการใช้พลเรือน
การออกแบบและพัฒนา

เฮลิคอปเตอร์ได้รับการพัฒนาสำหรับการส่งข้ามฟากและการสงครามปราบเรือดำน้ำ งานออกแบบได้เริ่มขึ้นใน ค.ศ. 1969 และต้นแบบลำแรกเริ่มบินใน ค.ศ. 1973 โดยมีจุดประสงค์เพื่อแทนที่คามอฟ Ka-25 ที่มีอายุหลายสิบปี และมีลักษณะคล้ายกับรุ่นก่อนเนื่องจากข้อกำหนดของการติดตั้งในพื้นที่โรงเก็บเครื่องบินเดียวกัน เช่นเดียวกับเฮลิคอปเตอร์คามอฟทางการทหารอื่น ๆ มันมีใบพัดคู่แกนร่วม ทำให้ไม่จำเป็นต้องใช้ใบพัดหาง ส่วนรุ่น Ka-32 เช่น Ka-32A11BC ที่ขับเคลื่อนโดยคลีมอฟ ได้รับการรับรองสำหรับการใช้งานเชิงพาณิชย์ทั่วโลก โดยเฉพาะในประเทศแคนาดาและทวีปยุโรป
ประวัติปฏิบัติการ

เฮลิคอปเตอร์ Ka-27 ของกองทัพเรือรัสเซีย จากเรือพิฆาตชั้นอูดาลอยของรัสเซีย ซึ่งเซเวอโรมอสก์ได้ดำเนินการฝึกการลงจอดบนดาดฟ้าเพื่อการทำงานร่วมกันบนเรือบัญชาการสหรัฐ ยูเอสเอส เมานต์วิตนีย์ เมื่อวันที่ 22 กรกฎาคม ค.ศ. 2010
เฮลิคอปเตอร์อเนกประสงค์ Ka-32A11BC ประสบความสำเร็จในการใช้งานที่ประเทศโปรตุเกสมานานกว่าห้าปี ใน ค.ศ. 2006 บริษัทรวมทุนคามอฟได้ชนะการประกวดราคาจัดหาเฮลิคอปเตอร์ดับเพลิง Ka-32A11BC เพื่อทดแทนอาเอร็อสปาซียาล SA 330 พูมา ซึ่งมีค่าใช้จ่ายในการดำเนินงานสูงมาก
Ka-32 มากกว่า 240 ลำได้รับการสร้างขึ้นใน ค.ศ. 2019 และส่งออกไปกว่า 30 ประเทศ โดยประเทศเกาหลีใต้มี Ka-32 ปฏิบัติการประมาณ 60 ลำ ซึ่งในช่วงกลางคริสต์ทศวรรษ 1990 ประเทศรัสเซียได้ชดเชยหนี้ให้แก่ประเทศเกาหลีใต้ผ่านการจัดหาอาวุธ
Ka-32A11BC มีอัตราส่วนกำลังต่อน้ำหนักสูงและง่ายต่อการจัดการ เนื่องจากมีการออกแบบใบพัดคู่แกนร่วม เส้นผ่านศูนย์กลางของใบพัดเฮลิคอปเตอร์ไม่ได้ถูกจำกัดโดยการมีใบพัดที่หาง รวมถึงส่วนที่เป็นเครื่องค้ำส่วนหางของเฮลิคอปเตอร์ที่เกี่ยวข้อง สิ่งนี้อำนวยความสะดวกในการหลบหลีกใกล้กับสิ่งกีดขวาง และช่วยให้มั่นใจถึงความแม่นยำที่ยอดเยี่ยมเมื่อโฉบในสภาพที่มีควันและฝุ่นหนาแน่น ทั้งนี้ Ka-32A11BC อาจติดตั้งระบบดับเพลิงแบบแขวนถังน้ำแบบพับได้ชนิดแบมบีที่มีความจุสูงสุดห้าตัน และขยายอายุการใช้งานได้ถึง 32,000 ชั่วโมงบิน
ตั้งแต่คริสต์ทศวรรษ 1990 เป็นต้นมา จีนได้ซื้อรุ่นส่งออกอย่าง Ka-28 และรุ่นการเตือนเรดาร์อย่าง Ka-31 สำหรับกองเรือของกองทัพเรือกองทัพปลดปล่อยประชาชน ซึ่งการจัดซื้อ Ka-31 ถูกเปิดเผยครั้งแรกใน ค.ศ. 2010 โดยเป็นที่เชื่อกันว่า Ka-28 ของจีนได้รับการติดตั้งระบบอิเล็กทรอนิกส์ที่ดีกว่าเมื่อเทียบกับ Ka-28 ที่ส่งออกไปยังประเทศอื่น
ใน ค.ศ. 2013 ประเทศรัสเซียได้ทดสอบคามอฟ Ka-27M ใหม่ด้วยเรดาร์แอกทีฟอิเล็กทรอนิคอลลีสแกนด์อาเรย์ พื้นฐานของการปรับปรุง Ka-27M ได้รับการติดตั้งบนเรดาร์ส่งทางอากาศของเฮลิคอปเตอร์พร้อมเสาอากาศแบบเรียงเฟสชนิดแอกทีฟ FH-A ซึ่งเรดาร์นี้เป็นส่วนหนึ่งของระบบเรดาร์สั่งการและยุทธวิธีที่รวมระบบอื่น ๆ ไว้ด้วยกัน ได้แก่ อะคูสติก, แมกนีโตเมทริก, ข่าวกรองทางสัญญาณ และเรดาร์ โดยข้อมูลทั้งหมดได้แสดงอยู่บนเครื่องมือแสดงผล
Ka-32 ใช้สำหรับการก่อสร้างเสาส่งไฟฟ้าแรงสูงสำหรับระบบจ่ายกําลังไฟฟ้าเหนือหัวเนื่องจากมีความสามารถในการยกสูงกว่าเวอร์ทอล 107 เล็กน้อย ส่วนในประเทศแคนาดา Ka-32 ใช้สำหรับการตัดไม้โดยการคัดเลือก เนื่องจากสามารถยกสายพันธุ์ที่เลือกในแนวตั้งได้
ในเดือนสิงหาคม ค.ศ. 2013 คามอฟ Ka-32, C-GKHL ที่ประจำการในเบลลาคูลา รัฐบริติชโคลัมเบีย ประเทศแคนาดา ได้ประสบกับความล้มเหลวของหนึ่งในเครื่องยนต์คลิมอฟ TV3-117BMA (ผลิตโดยมอเตอร์ซิชในประเทศยูเครน) การตรวจสอบทางเทคนิคในเวลาต่อมาระบุว่ามีการควบคุมคุณภาพที่ไม่ดีในการประกอบกังหันคอมเพรสเซอร์ ซึ่งนำไปสู่ความล้มเหลวของหน่วยทั้งหมดหลังจากแยกใบพัดคอมเพรสเซอร์หลายใบ
นอกจากนี้ Ka-27 ใช้โดยกองทัพเรือซีเรียระหว่างสงครามกลางเมืองซีเรียที่กำลังดำเนินอยู่
ประจำการ > ประจำการกองทัพและรัฐบาล

กองทัพอากาศแอลจีเรีย
กองทัพอากาศอาเซอร์ไบจาน
กองทัพเรือกองทัพปลดปล่อยประชาชน
กองทัพเรืออินเดีย
กองทัพอากาศกองทัพประชาชนลาว
กองทัพเรือรัสเซีย
กองกำลังพิทักษ์ชายแดนรัสเซีย
กองทัพอากาศสาธารณรัฐเกาหลี
หน่วยยามฝั่งสาธารณรัฐเกาหลี
กระทรวงบริการป่าไม้เกาหลี
มินิสเตริโอปาราลาตรันซิซิโอนเอโกโลโลฆิกาอีเอลเรโตเดโมกราฟิโก
กองทัพอากาศซีเรีย
กรมป้องกันและบรรเทาสาธารณภัย - มีรุ่น Ka-32A11BC 4 ลำ
กองทัพเรือยูเครน
กองทัพอากาศเวียดนาม
กองทัพเรือเวียดนาม
ประจำการ > ประจำการพลเรือน

เฮลิคาร์โก
แวนคูเวอร์ไอแลนด์เฮลิคอปเตอส์
เฮลิสวิส
เพกาซัสแอร์เซอร์วิส (ให้เช่าโดยบีเอ็นพีบี) มีรุ่น Ka-32A11BC
ดีโมนิมแอร์
อากางิเฮลิคอปเตอร์
กระทรวงบริหารภายใน (สำนักงานฉุกเฉินและคุ้มครองพลเรือนแห่งชาติ) มีรุ่นคามอฟ Ka-32A11BC 6 ลำ
บีเอช แอร์
ประจำการ > ประจำการในอดีต

กองทัพอากาศยูโกสลาเวีย
ดูเพิ่ม

อากาศยานที่มีบทบาท, การกำหนดค่า และยุคที่เทียบเคียงกัน
เอสเอช-60 ซีฮอว์ก
เวสต์แลนด์ลิงซ์
แหล่งอ้างอิง

Kamov Ka-27 - Information Resource (eng/rus)
Ka-28 helicopters in Chinese navy (zh-cn)
Ka-27 Helix Multirole Naval Helicopters Images & Information
Ka-32 Information Resource (eng) on kahelicopter.com เก็บถาวร 2017-07-01 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
เหล่า Ka-27 บนเรือบรรทุกอากาศยานโนโวรอสซีสค์ใน ค.ศ. 1984
Ka-27PS ของกองทัพเรือรัสเซีย
Ka-27M สามลำของกองทัพเรือรัสเซีย
Ka-27 ของการบินนาวียูเครนกำลังเตรียมขึ้นบินจากยูเอสเอส เทย์เลอร์
กองทัพอากาศเกาหลีใต้เดินเครื่อง Ka-32A4 ที่ให้ชื่อ HH-32 สำหรับการกู้ภัยในการรบ
Ka-32 A12 ของเฮลิสวิส
คามอฟ Ka-32T ของบีเอ็นพีบี
คาลลิสแตติน

คาลลิสแตติน หรือ เซอร์ปิน เอ4 (อังกฤษ: Kallistatin หรือ SERPINA4) เป็นโปรตีนที่พบในมนุษย์ซึ่งถอดรหัสได้จากยีน SERPINA4 บนโครโมโซมคู่ที่ 14 ออกฤทธิ์ผ่านการปิดกั้นกิจกรรม amidolytic และยับยั้งการทำงานของเอนไซม์คินิโนไคเนส  (kininokinase) ของคาลลิเครอินในเนื้อเยื่อของมนุษย์ ทำให้การก่อตัวของไคนินซึ่งเป็นสื่อกลางของการอักเสบถูกปิดกั้น จากการศึกษาในหลอดทดลอง (in vitro) พบว่าในเนื้อเยื่อของตับ กระเพาะอาหาร ตับอ่อน เอออร์ตา ไต อัณฑะ หลอดเลือดแดง หัวใจ ปอด และเซลล์ของท่อหน่วยไตส่วนต้น (Proximal tubule) จะมีการแสดงออกของคาลลิสแตติน มากกว่าเนื้อเยื่ออื่น ๆ
ดูเพิ่ม

เซอร์ปิน
คาเฟ่แมว

ธีมคาเฟ่ที่มีจุดขายคือแมว
คาเฟ่แมว "Cats Republic" (สาธารณรัฐแมว) เซนต์ปีเตอร์สเบิร์ก ประเทศรัสเซีย
คาเฟ่แมว (อังกฤษ: cat café) เป็นธีมคาเฟ่ที่มีจุดขายคึอแมวที่สามารถดูและเล่นด้วยได้ โดยทั่วไปผู้ใช้บริการจ่ายค่าบริการเป็นรายชั่วโมง ดังนั้นคาเฟ่แมวจึงอาจถือว่าเป็นรูปแบบหนึ่งของการให้เช่าสัตว์เลี้ยงในร่มภายใต้การกำกับดูแล คำว่า "cat café" (คาเฟ่แมว) ได้รับการบรรจุอย่างเป็นทางการใน พจนานุกรมออกฟอร์ดภาษาอังกฤษ ฉบับออนไลน์ตั้งแต่เดือนสิงหาคม พ.ศ. 2558
ประวัติ

คาเฟ่แมวแห่งแรกของโลกชื่อว่า "เมาฮฺวา-ยฺเหวียน" (貓花園) แปลว่า "สวนดอกไม้แมว" เปิดในกรุงไทเป ประเทศไต้หวัน ในปี พ.ศ. 2541 และในที่สุดก็กลายเป็นจุดหมายปลายทางของนักท่องเที่ยวทั่วโลก แนวคิดการทำคาเฟ่แมวกลายเป็นที่นิยมในประเทศญี่ปุ่น โดยคาเฟ่แห่งแรกมีชื่อว่า "เนโกะ โนะ จิกัง" (แปลว่า "เวลาของแมว") เปิดในนครโอซากะ ในปี พ.ศ. 2547 เนื่องจากขนาดที่ดินและจำนวนประชากรของประเทศญี่ปุ่น ผู้อยู่อาศัยจำนวนมากจึงอาศัยอยู่ในห้องอยู่อาศัยหรืออาคารชุดขนาดเล็กซึ่งไม่อนุญาตให้เลี้ยงสัตว์ ทำให้คาเฟ่แมวเป็นจุดหมายปลายทางยอดนิยมสำหรับคนทำงานรุ่นใหม่ที่มองหาเพื่อนเล่นและความสะดวกสบาย คาเฟ่แมวแห่งแรกในกรุงโตเกียวชื่อ "เนโกะ โนะ มิเซะ" (แปลว่า "ร้านแมว") เปิดในปี พ.ศ. 2548 หลังจากนั้นความนิยมของคาเฟ่แมวก็แพร่หลายในประเทศญี่ปุ่น ตั้งแต่ปี พ.ศ. 2548 ถึง พ.ศ. 2553 มีร้านคาเฟ่แมว 79 แห่งทั่วประเทศ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาเฟ่แมว
คาลามิตี้กันดั้ม

| GAT-X131 คาลามิตี้กันดั้ม > ข้อมูลทั่วไป |
| --- | --- |
ประเภท: โมบิลสูทยิงระยะไกลรุ่นต้นแบบ
ความสูง: 18.26 เมตร
น้ำหนัก: 81.48 ตัน
เกราะ: ทรานส์เฟสอาเมอร์
อุปกรณ์: บีมแคนน่อนพลังงานสูง 125 มม.สองลำกล้อง "ชลาร์ก" บาซูก้ากระสุนฝาครอบพลาสม่า 337 มม. "โทเดสบล็อก" ปืนใหญ่พลังงานสูง 580 มม. "ซิลลา" โล่ (ติดตั้งปืน 115 มม.สองลำกล้อง "เคเฟอร์ ซไว")
นักบินสำคัญ: ออร์ก้า ซับนัค
ด ค ก
GAT-X131 คาลามิตี้กันดั้ม (ญี่ปุ่น: カラミティガンダム ; อังกฤษ: Calamity Gundam) เป็นโมบิลสูทตัวร้ายซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ
คาลามิตี้กันดั้มเป็นหนึ่งในGAT-X ซีรีส์รุ่นที่สองที่พันธมิตรโลกพัฒนาขึ้นมา ซึ่งรุ่นที่สองนี้เปลี่ยนระบบเกราะเป็นแบบทรานส์เฟส(TransPhase มีตัวย่อว่า TP)ซึ่งพัฒนามาจากเกราะเฟสชิฟท์ของรุ่นแรก โดยเกราะทรานส์เฟสนั้นจะไม่เปลี่ยนสีและทำงานเฉพาะส่วนที่ถูกโจมตีเท่านั้น แตกต่างจากเกราะเฟสชิฟท์ซึ่งต้องเปิดใช้งานทุกส่วนอย่างต่อเนื่อง ทำให้เกราะทรานส์เฟสมีพลังป้องกันสูงกว่าและใช้พลังงานน้อยกว่าเช่นกัน
บทบาท

คาลามิตี้กันดั้มสร้างขึ้นมาโดยเน้นการยิงโจมตีระยะไกลคล้ายกับ GAT-X103 บัสเตอร์กันดั้มแต่ใช้อาวุธที่มีพลังทำลายสูงกว่ามาก โดยมีอาวุธหลักเป็นบีมแคนน่อนพลังงานสูงสองลำกล้องด้านหลังและบาซูก้าแบบกระสุนฝาครอบพลาสม่าซึ่งมีอานุภาพมากกว่าบาซูก้าปกติ ที่ลำตัวติดตั้งปืน"ซิลลา"แบบเดียวกับของ GAT-X303 อีจิสกันดั้มไว้ และที่โล่ยังติดตั้งปืนสองลำกล้องไว้ เนื่องจากไม่สามารถบินได้เหมือนกันดั้มรุ่นที่สองเครื่องอื่นๆ คาลามิตี้กันดั้มจึงมักใช้ GAT-X370 เรดเดอร์กันดั้มเป็นฐานยืนเมื่อต้องต่อสู้กลางอากาศ
คาลามิตี้กันดั้มได้ใช้งานครั้งแรกเมื่อพันธมิตรโลกได้โจมตีอาณาจักรอ็อบ ออร์ก้า ซับนัคซึ่งเป็นนักบินนั้นเป็นมนุษย์ดัดแปลงที่มีปฏิกิริยาเทียบได้กับโคออร์ดิเนเตอร์ จึงสามารถใช้ระบบปฏิบัติการซึ่งซับซ้อนมากได้ คาลามิตี้กันดั้มถูกทำลายในการต่อสู้กับ ZGMF-X09A จัสติสกันดั้มของอัสรัน ซาล่าพร้อมกับออร์ก้าเสียชีวิตเช่นกันในการสู้รบที่ยาคินดูเอ้
ซอร์ดคาลามิตี้

| GAT-X133 ซอร์ดคาลามิตี้ > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18.26 เมตร
เกราะ: ทรานส์เฟสอาเมอร์
อุปกรณ์: ดาบต่อต้านยานรบ "ชเวอร์ทเกเวอร์" บูมเมอแรงก์บีม "ไมดาสเมซเซอร์" ปืนใหญ่พลังงานสูง 580 มม. "ซิลลา" ตะขอ "แพนเซอร์ไอเซ่น" มีด "อาเมอร์ชไนเดอร์"
นักบินสำคัญ: เรน่า อิเมเลีย เอ็ดเวิร์ด ฮาเรลสัน โฟว์ โซเซียส
ด ค ก
GAT-X133 ซอร์ดคาลามิตี้ (ญี่ปุ่น: ソードカラミティ ; อังกฤษ: Sword Calamity) เป็นโมบิลสูทจากดีไซน์ต้นฉบับ กันดั้มซี้ด โมบิลสูทวาริเอชัน และต่อมามีบทบาทสำคัญในมังงะชุดกันดั้มซี้ด แอสเทรย์
ซอร์ดคาลามิตี้เป็นรุ่นที่พัฒนาต่อมาจากคาลามิตี้กันดั้มโดยเปลี่ยนมาเป็นแบบเน้นการต่อสู้ในระยะประชิดตัวแทนโดยใช้โครงสร้างแบบเดิมแต่เปลี่ยนอาวุธเป็นแบบเดียวกับของซอร์ดสไตรค์กันดั้ม ดาบต่อต้านยานรบสองเล่มที่เป็นอาวุธหลักนั้นได้รับการปรับปรุงให้ใช้เป็นปืนเลเซอร์ในระยะไกลได้ ปืนซิลลาที่ลำตัวนั้นถูกลดพลังลงมาเหลือ70%เนื่องจากต้องจ่ายพลังงานให้ท่อขับดันที่มีกำลังมากกว่าเดิม จึงมีความคล่องตัวที่สูงกว่าคาลามิตี้กันดั้ม ซอร์ดคาลามิตี้ยังใช้ระบบปฏิบัติการที่ทำให้คนธรรมดาควบคุมได้
ได้มีการสร้างซอร์ดคาลามิตี้ทั้งหมดสามเครื่อง โดยเครื่องที่มีชื่อเสียงที่สุดก็คือเครื่องสีแดงของเอ็ดเวิร์ด ฮาเรลสัน ผู้มีฉายาว่า เอ็ด เดอะริปเปอร์ ซึ่งหลังสงครามครั้งแรก ในเนื้อเรื่องของมังงะ กันดั้มซี้ด เดสทินีแอสเทรย์ เอ็ดได้ไปเข้าร่วมกับสาธารณรัฐอเมริกาใต้ในการต่อสู้เพื่อแยกเป็นอิสระจากกลุ่มพันธมิตรโลก ซึ่งในที่สุดกลุ่มพันธมิตรโลกได้มอบซอร์ดคาลามิตี้อีกเครื่องให้กับเรน่า อิเมเลียเพื่อให้จัดการกับเอ็ด ส่วนเครื่องที่สามนั้นเป็นของโฟว์ โซเซียส หนึ่งในคอมแบทโคออร์ดิเนเตอร์ โซเซียสซีรีส์ ซึ่งถูกส่งตัวไปให้รอนโด มิน่า ซาฮาคุเพื่อตอบแทนที่ร่วมมือกับกลุ่มพันธมิตรโลก
ดูเพิ่ม

รายชื่อหุ่นยนต์ใน Cosmic Era
คาเม็กซ์

| คาเม็กซ์ |
| --- | --- |
ตัวละครใน ซีรีส์โปเกมอน 
โปเกเดกซ์เนชันแนล คาเมล - คาเม็กซ์ (#0009) - คาเตอร์ปี
ปรากฏครั้งแรก: โปเกมอน เรด และ บลู (1996)
ออกแบบโดย: เค็ง ซูงิโมริ
เสียงอังกฤษ: เอริก สจ๊วต
เสียงญี่ปุ่น: อุนโช อิชิซึกะ
คาเม็กซ์ (ญี่ปุ่น: Kamex; โรมาจิ: カメックス; ทับศัพท์: Kamekkusu) หรือบาลสต์ทอยส์ (อังกฤษ: Blastoise) เป็นสายพันธุ์โปเกมอนประเภทน้ำในแฟรนไชส์ โปเกมอน ของนินเทนโด และเกมฟรีก สร้างโดยเค็ง ซูงิโมริ คาเม็กซ์ปรากฏครั้งแรกในเกมโปเกมอนภาคเรด และ บลู และในภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ คาเม็กซ์เป็นร่างวิวัฒนาการสุดท้ายของเซนิกาเมะ และเป็นร่างวิวัฒนาการถัดจากคาเมล ชื่อภาษาอังกฤษของคาเม็กซ์ มาจากคำว่า "Blast" และ "Tortoise" โปเกมอนหอย เป็นร่างพัฒนาร่างสุดท้ายของเซนิกาเมะ มีรูปร่างแตกต่างจากร่างก่อนหน้าอย่างสุดโต่ง การเปลี่ยนแปลงที่ชัดเจนที่สุดคือปืนใหญ่สองกระบอกบนกระดองที่ยิงผ่านเหล็กหนา คาเม็กซ์มีลำตัวกว้างกว่าและโอ่อ่า ศีรษะเปลี่ยนไปอย่างสิ้นเชิง แขนขาอวบอ้วนและแบ่งเป็นส่วน ๆ มองเห็นกรงเล็บชัดเจน และหางสั้นและดูอ้วน ปืนใหญ่เป็นการปรับเปลี่ยนที่โดดเด่น ทำให้คาเม็กซ์ยิงปืนน้ำด้วยพลังมหาศาลและแม่นยำ น้ำจากปืนใหญ่สามารถทลายเหล็กหนาได้ ขณะที่กระสุนปืนสามารถยิงกระป๋องในระยะมากกว่า 160 ฟุตได้อย่างแม่นยำ ปืนใหญ่ยังช่วยให้คาเม็กซ์พุ่งชนด้วยความเร็วสูง แม้ว่าคาเม็กซ์จะตัวใหญ่และหนัก แต่มันสามารถเดินสองขาหรือสี่ขาได้ดี คาเม็กซ์สามารถพบได้บนชายหาดของเกาะติดกับมหาสมุทร แต่มันชอบอาศัยในบ่อหรือทะเลสาบน้ำจืดมากกว่า